laion/Wikipedia-Exotic huggingface dataset:
סמאקוויל (WWE)

סמאקוויל היה אחד מאירועי השלם וצפה של ארגון ההיאבקות האמריקאי, ה-WWE, ששודר בערוץ של ה-WWE Network. האירוע היה בלעדי למותג סמאקדאון ונערך ב-27 ביולי 2019, באולם ברידג'סטון ארנה שבנאשוויל, טנסי. שמונה קרבות התנהלו באירוע, כולל חמישה ששימשו כקרבות חושך (קרבות שלא שודרו בטלוויזיה). בקרב המרכזי, קופי קינגסטון ניצח את סמואה ג'ו ודולף זיגלר בקרב משולש ושמר על אליפות ה-WWE. האירוע כלל קרבות שנבעו מעלילות מתוסרטות מהתוכנית השבועית סמאקדאון. ב-21 במאי בתוכנית סמאקדאון, דולף זיגלר שנעדר מאז האירוע רויאל ראמבל, ערך את חזרתו המפתיעה ותקף את קופי קינגסטון. לאחר מכן, זיגלר הסביר את הסיבה לתקיפה ואמר שהוא היה אמור להיות זה שצריך לקבל את ההזדמנות להתחרות על אליפות ה-WWE ברסלמניה 35 במקום קינגסטון. בנוסף לכך, הוא אמר שהוא ינצח את קינגסטון ויזכה בתואר, ולאחר מכן הקרב ביניהם הפך לרשמי לאירוע סופר שואודאון בערב הסעודית. באירוע זה, זיגלר נוצח. באירוע סטומפינג גראונדס, זיגלר כשל בניסיונו פעם נוספת לזכות בתואר לאחר שהפסיד לקינגסטון בקרב כלוב. ב-24 ביוני בתוכנית Raw, קופי קינגסטון, ניצח את קווין אואנס וסמי זיין בקרבות יחידים שונים (קינגסטון ואואנס הופיעו בתוכנית כחלק מחוק הויילד קארד). לאחר קרבות אלו, קינגסטון הותקף על ידי סמואה ג'ו. באירוע חוקי אקסטרים, קינגסטון ניצח את סמואה ג'ו. ב-18 ביולי, קרב משולש על אליפות ה-WWE נקבע לאירוע סמאקוויל. באירוע כסף בבנק, ביילי ניצחה בקרב הכסף בבנק של הנשים ומאוחר יותר באותו הערב, היא פדתה את המזוודה על אלופת הנשים החדשה של סמאקדאון, שארלוט פלייר, לאחר שניצחה דקות ספורות לפני את בקי לינץ'. ב-4 ביוני בתוכנית סמאקדאון, פלייר השתתפה בקרב משולש נגד כרמלה ונציגת Raw, אלכסה בליס, שהופיעה בתוכנית כחלק מחוק הויילד קארד, כדי לנסות לקבל את הקרב החוזר שלה על התואר נגד ביילי. בסופו של דבר, בקרב זה ניצחה בליס ובעקבות זאת היא זו שתתחרה מול ביילי על אליפות הנשים של סמאקדאון בסטומפינג גראונדס. באירוע זה, בליס נוצחה. באירוע חוקי אקסטרים, בליס כשלה בניסיונה פעם נוספת לזכות בתואר לאחר שהפסידה לביילי בקרב האנדיקאפ 2 נגד 1, כשהצטוותה לשורות ניקי קרוס. ב-18 ביולי, קרב משולש על אליפות הנשים של סמאקדאון נקבע לאירוע סמאקוויל. מנגד, קרב זה הוסר מרשימת הקרבות ב-27 ביולי. במופע המקדים לאירוע חוקי אקסטרים, שינסקה נקאמורה ניצח את פין באלור וזכה באליפות הבין יבשתית. קרב חוזר בין השניים נקבע לאירוע סמאקוויל. לעומת זאת, באלור הוסר מהקרב ב-27 ביולי לאחר שספג פציעה. בנוסף לקרבות, דווח שתהיה הופעה מוזיקלית של אליאס. סמאקוויל, במסד הנתונים הקולנועיים IMDb (באנגלית) ה-WWE הודיעו על קיום אירוע ספיישל לערוץ הנטוורק בשם סמאקוויל; שני קרבות פורסמו דיווח רפואי לגבי פין באלור
פוליטיקה של איסלנד

הפוליטיקה של איסלנד מתנהלת במסגרת רפובליקה דמוקרטית מייצגת, כאשר הנשיא הוא ראש המדינה בתפקיד ייצוגי (בדומה לישראל) וראש הממשלה נבחר מתוך הפרלמנט המורכב ממערכת רב מפלגתית. הסמכות הביצועית נתונה בידי הממשלה, והסמכות החקיקתית בידי הפרלמנט והממשלה. הרשות השופטת היא רשות נפרדת לכל דבר. לאיסלנד יש את הפרלמנט הוותיק ביותר בעולם הקיים מאז שנת 930. האקונמיסט דירג בשנת 2016 את הדמוקרטיה איסלנד כדמוקרטיה מלאה. הנשיא משרת בתפקיד ייצוגי, שליט ללא סמכויות וראש המדינה, אך חסר כוח פוליטי אמיתי, להוציא יכולתו להטיל וטו על חוקים העוברים באלת'ינגי. הנשיא נבחר פעם בארבע שנים. בשנת 1980 נבחרה ויגדיס פינבוגדוטיר לנשיאה, והייתה האישה הראשונה באירופה הנבחרת לעמוד בראש מדינה. ראש הממשלה והקבינט שבראשו הוא עומד ממלאים את מרבית התפקידים המנהליים ומכהנים בקדנציה של ארבע שנים. הקבינט ממונה על ידי הנשיא לאחר הבחירות לאלת'ינגי אבל עם זאת, בדרך כלל מנהיגי המפלגות הפוליטיות מחליטים בינם לבין עצמם לאחר דיונים אילו מפלגות יכולות להקים את הקבינט וכיצד יש לחלק את מושביו, כל זה בתנאי שיש להם רוב באלת'ינגי . אם אין רוב, אז על הנשיא להרכיב את הקבינט. מקרה כזה לא קרה מהקמת הרפובליקה בשנת 1944. ממשלות איסלנד היו כמעט תמיד קואליציות עם שתי מפלגות ומעלה, מכיוון שאף מפלגה מעולם לא קיבלה רוב מוחלט באלת'ינגי. קיימת מחלוקת בקרב המשפטנים באיסלנד לגבי סמכויות הנשיא. הפרלמנט המודרני המכונה "אלת'ינגי" הוקם בשנת 1845 כגוף מייעץ למלך הדני, רואים בה באופן נרחב כהקמה מחודשת של האספה שהוקמה בשנת 930 בתקופת חבר העמים, והושעתה בשנת 1799. האלת'ינגי מורכב מ63 חברים שנבחרים בכל ארבע שנים אלא אם הוחלט על פיזור הפרלמנט. זכות הבחירה לנשיא ולפרלמנט ניתנת לכל אזרח שמלאו לו 18 שנים. שיטת הבחירות היא ייצוג אזורי-יחסי של שישה מחוזות. עד לשנת 1991 התקיימו שני בתים בפרלמנט ומשנת 1991 מתקיים פרלמנט חד ביתי. ב-1996, לאחר ארבע קדנציות רצופות של ארבע שנים כל אחת החליטה הנשיאה הראשונה באירופה ויגדיס פינבוגדוטיר הפופולרית החליטה שלא להתמודד לקדנציה נוספת. בבחירות 1996 אחוז ההצבעה עמד על 86% ויו"ר מפלגת השמאל לשעבר אילף רנגר גרימסון נבחר לנשיא ברוב של 41 אחוזים ובפער של 12 אחוזים משאר המועמדים האחרים. הבחירות האחרונות לפרלמנט התקיימו ב־28 באוקטובר 2017 לאחר התפרקות הממשלה בשל פרישת מפלגת "עתיד מואר" מהקואליציה. לאחר הבחירות מפלגת העצמאות, התנועה השמאלית-ירוקה והמפלגה הפרוגרסיבית הקימו קואליציה. אחוז ההצבעה עמד על 81.2%. תוצאות הבחירות- מערכת המשפט מורכבת מבית המשפט העליון ובתי משפט מחוזיים. שופטים ממונים לכל החיים על ידי שר הפנים, החוקה מגנה על מערכת המשפט מפני הפרות של הרשות המחוקקת והמבצעת. מדיה וקבצים בנושא פוליטיקה של איסלנד בוויקישיתוף דל ג'ודיס, מרגריט, "מאבק כוחות". הדיון המחומם של איסלנד - מגזין נשיונל ג'יאוגרפיק. נשיונל גאוגרפיק. ע. 85., ‏מרץ 2008 מדד הדמוקרטיה 2016, באתר אקונומיסט, ‏2016 הבחירות לנשיאות איסלנד
רכס אראמיס

רכס ארמיס (באנגלית: Aramis Range) הוא הרכס השלישי מכיוון צפון בהרי הנסיך צ'ארלס באדמת מק. רוברטסון שבאנטארקטיקה. הרכס ממוקם 17 קילומטרים דרומית מזרחית לרכס פורתוס. אורכו של הרכס 48 קילומטרים בכיוון דרום־מערב – צפון־מזרח. שיא גובהו של הרכס (בהר אבס) מתנשא לגובה של 2,135 מטרים מעל פני הים. קרחון כריבדיס מפריד בין רכס אראמיס לבין רכס פורתוס. הראשונים שהגיעו אל הרכס היו אנשי המשלחת הדרומית של משלחת החקר האנטארקטית הלאומית של אוסטרליה בינואר 1957 בהנהגת ו. ג. בושר (WG Bewsher). המשלחת קראה לרכס, בדומה לשני הרכסים הצפוניים לו (רכס אתוס ורכס פורתוס), על שמות הדמויות מהספר "שלושת המוסקטרים" של אלכסנדר דיומה - ספר שחברי המשלחת הביאו עימם, והיה הפופולרי מבין הספרים שחברי המשלחת קראו. • R.J. Tingey, GEOLOGICAL WORK IN ANTARCTICA 1971 • John Manning, Mapping Surveys in the Prince Charles Mountains of Antarctica, 2012, P 4 רכס אראמיס באתר הסקר הגאולוגי של ארצות הברית רכס אראמיס באתר הגאזט האנטארקטי של ממשלת אוסטרליה רכס אראמיס באתר הגאזט האנטארקטי המשווה SCAR של ממשלת אוסטרליה תיאור רכס ארמיס (אורכב 02.04.2015 בארכיון Wayback Machine) באתר ממשלת אוסטרליה תצלום לוויין של רכס אראמיס מפת אזור רכס אראמיס תחזית מזג אוויר עדכנית עבור רכס אראמיס הרכס הדרומי ביותר מבין שלושת הרכסים העיקריים מידע גאוגרפי והיסטורי מידע גאוגרפי על הר אבס מידע גאוגרפי על קרחון כריבדיס
מיס רוסיה 2010

תחרות מיס רוסיה 2010 נערכה באולם קונצרטים במוסקבה. מאוקטובר עד דצמבר 2009 נערכו המיונים לתחרות. בפברואר 2010 הוצגו המועמדות לראשונה בתקשורת. בתחרות השתתפו 51 מתמודדות מרחבי רוסיה, לאחר מכן נופו 15 לשלב רבע הגמר. מנחת התחרות הייתה הזמרת אלסו. בחלק האמנותי לקחו חלק בין היתר להקת הרוק מומיי טרול. הכתר שניתן לזוכה עשוי זהב לבן, 750 קראט. התחרות שודרה בערוץ NTV. דמיטרי מליקוב - זמר ולנטין יודשקין - מעצב אופנה פיליפ פליין - מעצב אופנה סטפניה פרננדז - מיס תבל 2009 אליונה דולצקאיה - עורכת ראשית של ווג רוסיה ארקדי נוביקוב - מסעדן ואיש עסקים פאואז גרווזי - מייסד ונשיא חברת De Grisogono אתר האינטרנט הרשמי של מיס רוסיה 2010 Irina Antonenko won the "Miss Russia" beauty contest באתר China Daily ערך זה הוא קצרמר בנושא רוסיה ובנושא תרבות. אתם מוזמנים לתרום לוויקיפדיה ולהרחיב אותו.
Here Comes My Baby

Here Comes My Baby (בעברית: "הנה באה נערתי") הוא שיר פופ שכתב קט סטיבנס. השיר הוקלט לראשונה ב-1967 על ידי להקת הטרמלוס והפך ללהיט בבריטניה, קנדה, וארצות הברית. הוא הגיע למקומות הרביעי, השביעי וה-13 בהתאמה. סטיבן הקליט את השיר ב-1 בפברואר 1967, והוא יצא באלבומו "Matthew and Son" במרץ 1967. להקת הרוק יו לה טנגו הוציאה גרסת כיסוי של השיר באלבום "Fakebook" משנת 1990. גרסת כיסוי נוספת של להקת הקאנטרי The Mavericks הגיעה למקום ה-42 במצעד Hot Country Singles & Tracks בארצות הברית בשנת 1999. ב-14 ינואר 2008, הלהקה האנגלית Turin Brakes הוציאה גרסת כסוי של השיר בבי-סייד של הסינגל "Something In My Eye". מידע על היצירה "Here Comes My Baby" באתר מיוזיק בריינז Roberts, David (2006). British Hit Singles & Albums (19th ed.). London: Guinness World Records Limited. p. 565. ISBN 1-904994-10-5. "RPM Top 100 Singles - June 3, 167" (PDF). Allmusic - Charts & Awards Whitburn, Joel (2013). Hot Country Songs 1944–2012. Record Research, Inc. p. 210. ISBN 978-0-89820-203-8. "ETHER SITE - Dé Nederlandse TURIN BRAKES fansite". Lyrics: Here Comes My Baby. נבדק ב-17 ביוני 2010. {{cite web}}: (עזרה)(הקישור אינו פעיל)
אלכסנדרה פטרובה

אלכסנדרה פטרובה (ברוסית: Александра Валерьевна Петрова; נולדה ב-18 בספטמבר 1980 – 16 בספטמבר 2000) הייתה דוגמנית רוסייה. פטרובה נולדה בצ'בוקסרי. בגיל ארבע עשרה החלה ללמוד בבית ספר לדוגמנות ולאחר מכן החלה להשתתף בתחרויות יופי. היא ייצגה את צ'בוקסרי בתחרות מיס רוסיה 1996 שנערכה בנובגורוד וזכתה בה. היא הופיעה במספר תוכניות טלוויזיה ואף הוצא לה תפקיד בהוליווד.[דרוש מקור] לאחר שנת כהונתה הוצא לה חוזה עם פורד מודלס אך היא סירבה לכך עקב הדרישות להוריד במשקל, ללמוד אנגלית ולקצר את שיערה. היא ייצגה את רוסיה במיס תבל 1999. ב-16 בספטמבר 2000 נרצחה ביחד עם בן זוגה וחברו שלו, בחקירת נסיבות המעשה נתגלה שהיא הייתה עדה לפשע של ארגון פשע. כתבה באתר rbth כתבה באתר viola אלכסנדרה פטרובה, במסד הנתונים הקולנועיים IMDb (באנגלית) ערך זה הוא קצרמר בנושא רוסים. אתם מוזמנים לתרום לוויקיפדיה ולהרחיב אותו.
ארינה שראפובה

ארינה שראפובה (ברוסית: Ари́на Ая́новна Шара́пова; נולדה ב-30 במאי 1961) היא מגישת טלוויזיה ועיתונאית רוסייה. שראפובה נולדה במוסקבה, עקב עבודתו של אביה כדיפלומט היא גרה חלק מילדותה במזרח התיכון. ב-1984 סיימה ללמוד סוציולוגיה יישומית באוניברסיטת מוסקבה, לאחר מכן למדה במכון הלאומי לשפות זרות במוסקבה (Московский государственный лингвистический университет). ב-1985 התחילה לעבוד ברי"א נובוסטי שם הייתה עד 1991, ואחר כך החלה לעבוד ב-VGTRK. מ-1998 ועד 1998 הגישה את תוכנית האירוח "ארינה". ב-2001 החלה להגיש את תוכנית הבוקר "בוקר טוב". ב-1997, ו-2002 הייתה מוסרת הניקוד שמטעם רוסיה באירוויזיון. ב-2006 קיבלה את אות "מסדר החברות" (Орден Дружбы) מטעם ממשלת רוסיה. במסגרת הבחירות הפרלמנטריות ברוסיה 2011 הגישה דיבייט פוליטי. במהלך הבחירות לראשות עיריית מוסקבה ב-2013 תמכה במועמד סרגיי סוביאנין. ב-2014 ייסדה בית ספר משלה לאומנויות וטכנולוגיית מדיה. מדיה וקבצים בנושא ארינה שראפובה בוויקישיתוף ארינה שראפובה, ברשת החברתית פייסבוק ארינה שראפובה, ברשת החברתית אקס (טוויטר) ארינה שראפובה, ביישום טלגרם ארינה שראפובה, ברשת החברתית אינסטגרם ארינה שראפובה, ברשת החברתית VK ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
נורוז (פירושונים)

האם התכוונתם ל... נורוז – ראש השנה וחג האביב הפרסי נורוז (חג בהאי) – ראש השנה בלוח השנה הבהאי נורוז (חג קופטי) ראש השנה בלוח השנה הקופטי נורוז (ראפר) – ראפר ישראלי
ג'ייקוב ברנט

ג'ייקוב בַּרְנֶט (באנגלית: Jacob Barnett, נולד ב-26 במאי 1998) הוא אסטרופיזיקאי אמריקאי, הנמצא על הספקטרום האוטיסטי ובעל IQ של 170. לשעבר ילד פלא במתמטיקה. ג'ייקוב ברנט נולד באינדיאנפוליס, אינדיאנה שבארצות הברית לקריסטין ומיכאל בארנט, כבן בכור. לו שני אחים. בגיל שנתיים אובחן עם אוטיזם קשה, ולפי הערכת הרופאים "יש סיכוי סביר שלא יוכל לעולם לטפל בעצמו או לקרוא". אולם לאחר שאמו קריסטין ברנט שמה לב שג'ייקוב מתעניין בדברים מורכבים, ולא בצעצועים או משחקים כמו ילדים אחרים, הוא החל לפרוח ולהתפתח בקצב מהיר. בגיל 10 נרשם ללימודים באוניברסיטת אינדיאנה ובגיל 13 (הצעיר ביותר אי פעם) פרסם מאמר מדעי באסטרופיזיקה. התפרסם בעקבות הופעתו בתוכנית 60 דקות בערוץ CBS News, בה טען שהוא יכול לחשב חישובים מתמטיים מסובכים בעזרת מימד רביעי, שקשה להסביר אותו בעזרת שלושת הממדים המוכרים למדע ה"רגיל", וכן הסביר איך משרתת אותו הסינסתזיה שלו בתחום. הרצאתו "שכח מה שידעת" במסגרת מיזם "TED בני נוער" מ-2012 זכתה למעלה מ-9 מיליון צפיות. בשנת 2013, בגיל 14, החל ללמוד תואר שני בפיזיקה תאורטית במכון פרימיטר לפיזיקה תאורטית ('אנ) באוניברסיטת ווטרלו, שבקנדה, סיים את לימודיו תוך שנה, ובכך הפך לבוגר הצעיר ביותר בהיסטוריה של המוסד. באפריל 2015, בטרם מלאו לו 17 שנים, פרסם ברנט יחד עם המנחה שלו לדוקטורט באוניברסיטת ווטרלו, פרופסור לי סמולין, מאמר המצביע על פגם בייצוג כבידה קוונטית לפי התיאור ההמילטוניאני. תחומי המחקר שלו הם יסודות קוונטים ופיזיקה של חומר מעובה. ברנט מתגורר בקנדה ונמצא בזוגיות. מדיה וקבצים בנושא ג'ייקוב ברנט בוויקישיתוף ג'ייקוב ברנט, ברשת החברתית פייסבוק ג'ייקוב ברנט, באתר ResearchGate ג'ייקוב ברנט, באתר גוגל סקולר הפרופיל של ג'ייקוב ברנט(הקישור אינו פעיל), באתר לינקדאין (באנגלית) ג'ייקוב ברנט, ברשת החברתית פייסבוק (באנגלית) ערוץ הווידאו של ג'ייקוב ברנט, באתר יוטיוב (באנגלית) הפרופיל של ג'ייקוב ברנט, באתר מכון פרימיטר לפיזיקה תאורטית (באנגלית) "שכח מה שידעת", הרצאה של ג'ייקוב ברנט ב"TED בני נוער", באתר יוטיוב מאמר שפרסם ג'ייקוב ברנט יחד עם לי סמולין, באתר CORE ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
תזמורת שווייץ המערבית

תזמורת שווייץ המערבית (בצרפתית: Orchestre de la Suisse Romande‏ (OSR) – 'תזמורת שווייץ דוברת הצרפתית') נוסדה בשנת 1918 על ידי ארנסט אנסרמה. הקונצרט הראשון התקיים באולם ויקטוריה בז'נבה, שווייץ, בניצוח המייסד. התזמורת יוצאת לסיורים ברחבי העולם ויש לה חוזה הקלטות רב-שנים עם חברת "דקה", שאף הקליטה עם התזמורת את תקליטי הסטריאו האירופאים הראשונים, במאי 1954. היא ניגנה בביצועי בכורה יצירות רבות של המלחינים השווייצריים ארתור הונגר ופרנק מרטן והפורטוגזי אלוורו קסוטו. בתקופת מלחמת העולם השנייה נאלצו מנצחים גרמנים רבים להימלט מארצם ולהשתקע בשווייץ. וילהלם פורטוונגלר היה למנצח אורח קבוע של התזמורת וניצח על הרפרטואר המועדף שלו, מיצירות בטהובן, ברהמס וריכרד שטראוס. גם קרל שוריכט היה מנצח אורח, ואפילו ניסה לקרב את קהל מאזיניו אל ברוקנר ומאהלר. ארנסט אנסרמה (1918–1967) פאול קלצקי (1967–1970) וולפגנג זאוואליש (1970–1980) הורסט שטיין (1980–1985) ארמין ז'ורדן (1985–1997) פאביו לואיזי (1997–2002) פנחס שטיינברג (2002–2005) מארק ינובסקי (2005–2012) נמה ירווי (2012–2015) ג'ונתן נוט (2015–ממשיך) מדיה וקבצים בנושא תזמורת שווייץ המערבית בוויקישיתוף אתר האינטרנט הרשמי של תזמורת שווייץ המערבית תזמורת שווייץ המערבית, ברשת החברתית פייסבוק תזמורת שווייץ המערבית, ברשת החברתית אקס (טוויטר) תזמורת שווייץ המערבית, ברשת החברתית אינסטגרם תזמורת שווייץ המערבית, באתר ספוטיפיי תזמורת שווייץ המערבית, באתר AllMusic (באנגלית) תזמורת שווייץ המערבית, באתר MusicBrainz (באנגלית) תזמורת שווייץ המערבית, באתר Discogs (באנגלית) תזמורת שווייץ המערבית, באתר Songkick (באנגלית) תזמורת שווייץ המערבית, באתר בילבורד (באנגלית) תזמורת שווייץ המערבית, באתר אנציקלופדיה בריטניקה (באנגלית) תזמורת שווייץ המערבית, האתר הרשמי
קו 5 (הרכבת התחתית של מדריד)

קו 5 של הרכבת התחתית של מדריד (בספרדית: línea 5) הוא קו רכבת תחתית במערכת הרכבת התחתית של מדריד. הקו, שנפתח בשנת 1968 ממלא תפקיד חשוב במערכת ומקשר בין מספר קווים אחרים. הקו נוסע לאורך כל מסלולו מתחת לאדמה. המסלול של הקו מסומן בצבע ירוק בהיר, פועלות בו 32 תחנות ואורכו 23 קילומטר מקצה לקצה. הקו נפתח רק שנים רבות לאחר בנייתו של קו 6 עקב הקיפאון בבנייה ושופץ מספר פעמים במהלך השנים. קו 5 היה הקו האחרון שנבנה ברוחב צר. פרק זה לוקה בחסר. אנא תרמו לוויקיפדיה והשלימו אותו. מדיה וקבצים בנושא קו 5 בוויקישיתוף אתר האינטרנט הרשמי של קו 5 ערך זה הוא קצרמר בנושא רכבות. אתם מוזמנים לתרום לוויקיפדיה ולהרחיב אותו.
ירד (פירושונים)

האם התכוונתם ל... ירד – דמות מקראית בספר בראשית בנו של מהללאל ואביו של חנוך ירד אבי גדור – דמות מקראית בספר דברי הימים מראשי העיר גדור ירד (מלחין) – מוזיקאי שמיוחס לו פיתוח שירת הקודש של הכנסייה יארד – מידת אורך
אבי מאור (כדורסלן)

אבי מאור (נולד ב-20 באוקטובר 1960) הוא כדורסלן עבר ישראלי בגובה 1.98 מטר, ששיחק בעמדת הפורוורד בהפועל חולון, מכבי ראשון לציון ובנבחרת ישראל. ידוע בכינוי "כּוּשי". מאור נולד בחולון. בגיל 12 החל לשחק כדורסל בבית הספר לכדורסל של הפועל חולון, יחד עם מוטי דניאל, ישראל אלימלך וניב בוגין. למד באורט חולון במגמת אלקטרוניקה, והמשיך ללמוד בכיתות י"ג וי"ד באורט סינגאלובסקי. התגייס לצה"ל ושירת ביחידה 8200 בלי להיות ספורטאי מצטיין, לדבריו, כי היה חשוב לו לרוץ בשני המסלולים במקביל. במקביל, לאורך השנים שיחק כדורסל בנבחרות הצעירות של ישראל: נוער, קדטים, עתודה, ובהמשך גם בנבחרת הבוגרת. בעונת 1978/1979 הועלה מאור לבוגרים של הפועל חולון על ידי המאמן פיני גרשון. כבר בעונתו הראשונה הפך מאור לשחקן חמישייה וקלע בממוצע 10.5 נקודות למשחק. סך הכל שיחק מאור במשך 11 עונות בחולון עד עונת 1988/1989. הישג השיא של מאור מבחינה קבוצתית היה הגעה לגמר גביע המדינה בכדורסל 1985/1986, שם הפסידה קבוצתו למכבי תל אביב. בשנת 1988 שיחק מאור במדי נבחרת ישראל בטורניר הקדם אולימפי לקראת אולימפיאדת סיאול תחת המאמן צביקה שרף. הנבחרת הפסידה שני משחקים (לנבחרות יוון ויוגוסלביה), ניצחה את נבחרת נורווגיה ולא הצליחה להעפיל לאולימפיאדה. מאור קלע 4 נקודות בסך הכל. בשנת 1989 השתתף מאור במוקדמות אליפות אירופה בכדורסל 1989, במסגרתו ישראל, לראשונה, לא העפילה לטורניר גמר אליפות אירופה. בעונת 1989/1990 הצטרף למכבי ראשון לציון, ובמדיה שיחק עוד ארבע עונות, ובמהלכן שיחק יחד עם מיקי ברקוביץ'. בשנת 1994 נפצע מאור, וכתוצאה מכך פרש מכדורסל. הישג השיא של מאור מבחינה קבוצתית במכבי ראשון לציון היה הגעה לגמר גביע המדינה בכדורסל 1991/1992, בו הפסידה קבוצתו להפועל גליל עליון. סך הכל שיחק מאור 15 עונות בליגה הראשונה, בהן קלע בממוצע 7.3 נקודות בליגה הסדירה ו-5.7 נקודות בפלייאוף. בנבחרת ישראל רשם מאור 27 הופעות והשתתף בטורניר הקדם אולימפי סיאול 1988 ובמוקדמות אליפות אירופה בכדורסל 1989. לאחר הפרישה, אימן מאור כדורסל ילדים ונוער עד שנת 2000, וכיום עוסק בנדל"ן. בנו, ארד מאור, גם הוא כדורסלן. מדיה וקבצים בנושא אבי מאור בוויקישיתוף אבי מאור, קלעי כל הזמנים, אתר מנהלת הליגה אבי מאור אתר מנהלת הליגה בכדורסל ליאת רון, ‏פורטפוליו - אבי מאור, באתר גלובס, 21 בפברואר 2018 ליאת רון, ‏פורטפוליו - אבי מאור, באתר גלובס, 21 בפברואר 2018 הפינה האולימפית, סיאול 1988, חלק ג', אתר הוועד האלימפי ערך זה הוא קצרמר בנושא כדורסלנים. אתם מוזמנים לתרום לוויקיפדיה ולהרחיב אותו.
הר אבס

הר אבס (באנגלית: Mount Abbs) הוא ההר הגבוה ביותר ברכס אראמיס, בהרי הנסיך צ'ארלס באדמת מק. רוברטסון שבאנטארקטיקה. גובהו של ההר 2,135 מטרים מעל פני הים. צורת ההר פירמידלית כפרמידה קטומה, כאשר מדרונו הצפוני של ההר אנכי, אורכו של ההר (מצפון לדרום) 2 קילומטרים, ורוחבו של ההר (ממזרח למערב) 4 קילומטרים. ההר מצוי בחלקו המרכזי של רכס אראמיס, בסמוך ממערבית למסיב תומפסון. ההר ממוקם 18 קילומטרים דרומית מזרחית מהר מקרתי. הראשונים שהגיעו אל ההר היו אנשי המשלחת הדרומית של משלחת החקר האנטארקטית הלאומית של אוסטרליה בינואר 1957 בהנהגת ו. ג. בושר (WG Bewsher). בושר קרא להר על שמו של גורדון אבס (Gordon Abbs), מפעיל הרדיו בתחנת מוסון בשנת 1956. הר אבס באתר הסקר הגאולוגי של ארצות הברית הר אבס באתר הגאזט האנטארקטי של ממשלת אוסטרליה הר אבס באתר הגאזט האנטארקטי המשווה SCAR של ממשלת אוסטרליה מפת אזור הר אבס מידע גאוגרפי מידע גאוגרפי והיסטורי
Microsoft Publisher

Microsoft Publisher (מיקרוסופט פאבלישר) של חברת מיקרוסופט הוא יישום שולחני לפרסום, השונה מ- Microsoft Word בכך שהדגש מושם על פריסת ועיצוב עמודים ולא על הרכב והגהה של טקסטים. Publisher כלול במהדורות המתקדמות של מיקרוסופט אופיס ומשקף את הדגש של מיקרוסופט ביישום כאלטרנטיבה קלה לשימוש. מכירות היישום מתמקדות בשוק העסקים הקטנים, שלא מקדישים משאבים עבור מעצבים מקצועיים להכנת חומרי שיווק ומסמכים אחרים, עם זאת, יש לה נתח קטן יחסית משוק ההוצאה לאור השולחנית, הנשלט על ידי Adobe InDesign ולפני כן QuarkXPress. LibreOffice תמך בפורמט הקובץ הקנייני של מיקרוסופט (.pub) מאז פברואר 2013. Adobe PageMaker שומר גם קבצים עם סיומת .pub, אך שני פורמטי הקבצים אינם תואמים ואינם קשורים זה לזה. Publisher תומך במספר פורמטים אחרים של קבצים, כולל פורמט Enhanced Metafile (EMF) הנתמך בפלטפורמות Windows. ניתן להשתמש בגרסת הניסיון של Microsoft Publisher כדי להציג קובצי .pub גם מעבר לתקופת הניסיון. מדיה וקבצים בנושא Microsoft Publisher בוויקישיתוף אתר האינטרנט הרשמי של Microsoft Publisher (בשפות מרובות) אתר האינטרנט הרשמי של Microsoft Publisher (ביוונית)
אחיות (ספר)

אחיות (באנגלית: Sisters) הוא ספר רב מכר מאת הסופרת האמריקאית ריינה טלגמאייר העוסק בה ובמשפחתה. הספר הזה הוא השני של טלגמאייר, וספר המשך ל"חיוך" מ-2010. עלילת הספר מתרחשת במהלך המסע של משפחת טלגמאייר מסן פרנסיסקו לבני דודם שגרים בקולורדו. אבא של ריינה לא נוסע עם המשפחה, אלא נשאר בבית וטס לבני הדודים מאוחר יותר. ריינה חושבת שאביה לא נוסע איתם בכלל ושיש לו קשיים בעבודה, אך בסוף הספר היא מגלה שאביה ואמה התחילו תהליך גירושים. במהלך הנסיעה ריינה ואחותה אמרה רבות. בדרך חזרה המכונית נתקעת, אמא של ריינה הולכת לעיר עם האח הקטן וויל להביא גרר, וריינה ואחותה נשארות במכונית. במהלך השהייה, ריינה ואמרה מוצאות במכונית את נחש המחמד של אמרה, מנגו, שהלך לאיבוד כמה שבועות קודם לכן. ביחד, אחרי שהן משתפות פעולה, הן מצליחות לתפוס את הנחש. נרמז שהחוויה עוזרת מאוד לחיזוק הקשר ביניהן. ריינה טלגמאייר דרמה (ספר) מדיה וקבצים בנושא אחיות בוויקישיתוף Graphic Books and Manga, New York Times Best Sellers, January 2020 ערך זה הוא קצרמר בנושא ספרים. אתם מוזמנים לתרום לוויקיפדיה ולהרחיב אותו.
החלטה 695 של מועצת הביטחון של האו"ם

החלטה 695 של מועצת הביטחון של האו"ם היא החלטה של מועצת הביטחון של האו"ם שהתקבלה פה אחד ב-30 במאי 1991, על ידי מועצת הביטחון של האומות המאוחדות, לאחר סקירה של מזכ"ל האו"ם על כח התצפית של האו"ם באזור רמת הגולן. המועצה ציינה את מאמציה לכונן שלום עמיד וצודק במזרח התיכון. המועצה החליטה לקרוא לצדדים הנוגעים בדבר ליישם מיידית את החלטה 338 של מועצת הביטחון של האו"ם (1973). היא חידשה את המנדט של כוח התצפית שהיה אמור להסתיים בהתאם להחלטה 679 של מועצת הביטחון של האו"ם למשך שישה חודשים נוספים, עד ל-30 בנובמבר 1991, וביקשה כי המזכ"ל יגיש דו"ח על המצב בסוף אותה תקופה. הסכסוך הישראלי-ערבי יחסי ישראל–סוריה נוסח ההחלטה
שמואל משינאווא

רבי שמואל רבינוביץ הידוע כשמואל משינאווא (ה'תקנ"ז, 1797 – ח' בשבט ה'תרל"ג, 1873) היה אדמו"ר חסידי בדור השלישי לחסידות. מחבר הספר "רמתיים צופים" על תנא דבי אליהו. נולד בגליציה, בנערותו למד אצל רבי מנחם מנדל הגר מקוסוב. בהיותו כבן 17 עבר ללמוד אצל רבי שלמה לייב מלענטשנא, ולאחר מכן בהיותו בן 18-19 הלך ללמוד אצל רבי שמחה בונים מפשיסחה שם גדל כבן בית, כשאכסנייתו בחדר לימודו של הרבי. לאחר פטירת רבו בשנת תקפ"ז (1827), עבר ללמוד אצל רבי מנחם מנדל מקוצק, ולאחר מכן אצל רבי יצחק מנשכיז, ורבי יצחק מאיר אלתר. כיהן כרב בערים וואלדובא, ברוק, שדליץ, ולאוויטש, ובסוף ימיו גם בעיר נאשיילסק, שם גם נקבר. נשא בזיווג שני את הרבנית בריינדל בתו של רבי אברהם מטשכנוב. חיבר את הספר הידוע "רמתיים צופים", שהוא פירוש על הספר תנא דבי אליהו בדרך החסידות. בספר יש מקבץ של תורות ששמע בעצמו מפי שבעת רבותיו, החוזה מלובלין, היהודי הקדוש, רבי שמחה בונים מפשיסחה, רבי מנחם מנדל מקוצק, רבי שלמה לייב מלענטשנע רבי יצחק מנסכיז', ורבי יצחק מאיר אלתר. בנוסף קיבץ בספר את תורותם של למעלה משישים רבנים, ביניהם האדמו"ר הזקן מוורקא רבי ישראל יצחק קאליש, רבי אברהם משה מפשיסחה, רבי זושא מפלאצק ורבי שרגא פייבל דנציגר מגריצא. הספר נמשך עד פרק ז' בתנא דבי אליהו רבא, ושאר הכתבים אבדו. הספר הודפס לראשונה בשנת תרמ"א (1881). רבי יעקב יצחק הורוביץ, החוזה מלובלין. רבי יעקב יצחק מפשיסחה, היהודי הקדוש. רבי שמחה בונים מפשיסחה. רבי מנחם מנדל הגר מקאסוב, האהבת שלום. רבי יצחק מנשכיז. רבי מנחם מנדל מקוצק. רבי יצחק מאיר אלתר, החידושי הרי"ם. רבי שלמה לייב מלענטשנא. יצחק אלפסי, אנציקלופדיה לחסידות כרך ג', מוסד הרב קוק, ירושלים, תשס"ה, טור תשפ ר' שמואל צבי זינגער – הקדמה לספר רמתיים צופים, ירושלים, תשע"ו רמתים צופים, ורשה, תרמ"א, באתר אוצר החכמה שמואל צבי זינגער (עורך), רמתים צופים <מהדו"ח>, ירושלים תשע"ו, באתר אוצר החכמה רמתיים צופים זוטא פ"ט י"ד רמתיים צופים רבה ג, ב ליקוטי הרי"ם בחוקותי
החלטה 684 של מועצת הביטחון של האו"ם

החלטה 684 של מועצת הביטחון של האו"ם הייתה החלטה של מועצת הביטחון של האו"ם שהתקבלה פה אחד ב-30 בינואר 1991, על ידי מועצת הביטחון של האומות המאוחדות, לאחר עיון בהחלטות הקודמות בנושא ולאחר עיון בדו"ח של מזכ"ל האו"ם על כח הביניים הזמני של האו"ם. המועצה החליטה להאריך את המנדט של יוניפי"ל לחצי שנה נוספת, עד ל-31 ביולי 1991. לאחר מכן הדגישה המועצה את העוצמה של הכוח, וביקשה מהמזכ"ל לדווח על ההתקדמות בביצוע החלטות 425 (1978) ו-426 (1978). הסכסוך הישראלי-ערבי יחסי ישראל–לבנון הלחימה בדרום לבנון (1985–2000) מלחמת האזרחים בלבנון נוסח ההחלטה
החלטה 426 של מועצת הביטחון של האו"ם

החלטה 426 של מועצת הביטחון של האו"ם הייתה החלטה של מועצת הביטחון של האו"ם שהתקבלה פה אחד ב-19 במרץ 1978, על ידי מועצת הביטחון של האומות המאוחדות. ההחלטה התקבלה באותו יום ומיד לאחר שהתקבלה החלטה 425. ההחלטה אישרה את סמכויות האכיפה של כח יוניפי"ל לשישה חודשים על פי המלצת מזכ"ל האו"ם, כשלאחר שישה חודשים העניין יובא להחלטה נוספת. נציגי צ'כוסלובקיה וברית המועצות נמנעו בהצבעה, ונציג הרפובליקה העממית של סין לא השתתף בה. הסכסוך הישראלי-ערבי יחסי ישראל–לבנון נוסח ההחלטה